सूने मकान से डेढ़ लाख नकद और जेवरात चोरी
नागौरी गेट थाना क्षेत्र के विजय चौक में एक मकान में सप्ताह भर से परिवार वाले बाहर गए हुए थे, पीछे से चोरों ने डेढ़ लाख रुपए और सोने-चांदी के जेवरात चोरी कर लिए। पुलिस के अनुसार विजय चौक, महावीर प्याऊ के पास रहने वाले मनीष अग्रवाल पुत्र जगदीश अग्रवाल ने पुलिस को रिपोर्ट दी कि उसके किसी रिश्तेदार के निधन पर 22 फरवरी को पूरा परिवार जोधपुर से बाहर गया था। मंगलवार को घर लौटे तो घर के ताले टूटे हुए थे। जानकारी लेने पर घर की अलमारी में रखे एक लाख चालीस हजार रुपए, सोने की चेन, नथ, फीणी, कंगन सेट, चांदी के सिक्के चांदी के प्याले के साथ घर का अन्य कीमती सामान चोरी हो गया था। पुलिस ने चोरी का मामला दर्ज कर जांच शुरू की है।
hin_Deva hin_Deva